วรงค์ เดชกิจวิกรม

นายแพทย์ วรงค์ เดชกิจวิกรม  (เกิด 1 พฤษภาคม พ.ศ. 2504) เป็นนักการเมืองและอดีตแพทย์ชาวไทย ปัจจุบันดำรงตำแหน่งหัวหน้าพรรคไทยภักดี อดีตประธานพรรคไทยภักดี อดีตสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ อดีตประธานเจ้าหน้าที่บริหารพรรครวมพลังประชาชาติไทย แกนนำกลุ่มไทยภักดี

 ประวัติ 
นพ.วรงค์ มีชื่อเล่นว่า "โก๋" เกิดเมื่อวันที่ 1 พฤษภาคม พ.ศ. 2504 ที่ตำบลธานี อำเภอเมืองสุโขทัย จังหวัดสุโขทัย ด้านครอบครัวสมรสกับ พญ.สุวรี เดชกิจวิกรม (ชื่อเล่น:น้อง) โดยทั้งคู่คบหากันมาตั้งแต่สมัยเรียนระดับมหาวิทยาลัย มีบุตร-ธิดา 2 คนบ้านนี้สีฟ้า รีรัน, รายการทางบลูสกายแชนแนล: เสาร์ที่ 29 มิถุนายน 2556

สำเร็จการศึกษาชั้นมัธยมศึกษา จากโรงเรียนมัธยมวัดเบญจมบพิตร กรุงเทพมหานคร ระดับปริญญาตรี แพทยศาสตรบัณฑิต จากมหาวิทยาลัยเชียงใหม่ ระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (NIDA) และวุฒิบัตรแพทย์ผู้ชำนาญเฉพาะทาง สาขาสูติศาสตร์และนรีเวชวิทยา จากมหาวิทยาลัยเชียงใหม่ ซึ่งในขณะศึกษานั้น ได้รับเลือกให้เป็นนายกสโมสรนักศึกษามหาวิทยาลัยเชียงใหม่ (อ.มช.) อีกด้วย

 การทำงาน 
 การรับราชการ 
นพ.วรงค์ เคยรับราชการเป็นนายแพทย์ สังกัดกระทรวงสาธารณสุข และเคยดำรงตำแหน่งผู้อำนวยการโรงพยาบาลโซ่พิสัย อ.โซ่พิสัย จ.หนองคาย เป็นผู้อำนวยการโรงพยาบาลพรเจริญ อ.พรเจริญ จ.หนองคาย เป็นผู้ช่วยผู้อำนวยการโรงพยาบาลพุทธชินราช จ.พิษณุโลก ต่อมาจึงได้ลาออกจากราชการเพื่อเข้าสู่งานการเมือง

 งานการเมือง 
นพ.วรงค์ มีความสนใจงานการเมืองตั้งแต่สมัยเรียนอยู่มหาวิทยาลัยเชียงใหม่  เขาวางเส้นทางชีวิตเพื่อก้าวสู่ถนนการเมืองอย่างเป็นลำดับขั้นตอน รับใช้ เรียนรู้ ชีวิตปัญหาประชาชนพื้นที่ชนบทในช่วงแรกเริ่มของการเป็นนายแพทย์ การตัดสินใจเข้าศึกษาระดับปริญญาโท สาขารัฐประศาสนาศาสตร์ สถาบันพัฒนบริหารศาสตร์ (NIDA) คือการแสวงหาความรู้ทางการเมือง และเริ่มเป็นที่รู้จักของผู้คนแวดวงต่างๆ   โดยแรกเริ่มอยู่ในสังกัดพรรคไทยรักไทย (ทรท.) แต่ทว่าได้ลาออกจากพรรคไทยรักไทย เมื่อทางพรรคได้เปลี่ยนแปลงตัวผู้สมัครสมาชิกสภาผู้แทนราษฎรจังหวัดพิษณุโลก เมื่อปี พ.ศ. 2547 ดังนั้น เจ้าตัวจึงย้ายไปอยู่ในสังกัดพรรคประชาธิปัตย์ (ปชป.) แทน และได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ในการเลือกตั้งปี พ.ศ. 2548 และได้รับเลือกตั้งอีกในปี พ.ศ. 2550 และ พ.ศ. 2554 สังกัดพรรคประชาธิปัตย์ เขาเคยได้รับแต่งตั้งเป็นรองโฆษกพรรคประชาธิปัตย์ และเป็นรองประธานคณะกรรมาธิการสาธารณสุข สภาผู้แทนราษฎร เขามีบทบาทในการตรวจสอบการทำงานของรัฐบาลยิ่งลักษณ์ ชินวัตร ในเรื่องนโยบายจำนำข้าว และเป็นที่ยอมรับของฝ่ายค้านด้วยกันวิปค้านยกนิ้ว “วรงค์” บี้โกงจำนำข้าว ตอก “เจริญ” ไม่เป็นกลาง หวังลักไก่ล้างผิด นพ.วรงค์ ใช้กลไกรัฐสภาตรวจสอบนโยบายจำนำข้าวจนนำไปสู่การดำเนินคดีจนถึงที่สุดกับผู้เกี่ยวข้องทั้งฝ่ายการเมือง ข้าราชการและเอกชน ล่าสุด วันที่ 22 พฤษภาคม 2568 ศาลปกครองสูงสุดมีคำสั่งชี้ขาดให้ นส.ยิ่งลักษณ์ ชินวัตร ชดใช้ค่าสินไหมทดแทน กรณีปล่อยปละละเลยคดีทุจริตระบายข่าวแบบจีทูจี วงเงิน 10,028 ล้านบาท นพ.วรงค์ระบุว่า เป็นชัยชนะของประชาชน

เขาลงสมัครรับเลือกตั้งในพื้นที่จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้งแบ่งเขตเลือกตั้งใหม่ เตรียมหย่อนบัตรปี 62 ส.ส. ลด 23 จังหวัด อีสานหด 10 ที่นั่ง
กระทั่งวันอังคารที่ 19 พฤศจิกายน พ.ศ. 2562 วรงค์ได้ยื่นหนังสือลาออกจากการเป็นสมาชิกพรรคประชาธิปัตย์ ต่อ จุรินทร์ ลักษณวิศิษฏ์ หัวหน้าพรรคประชาธิปัตย์โดยให้มีผลทันที  คอนเฟิร์ม'วรงค์'ลาออกพ้นสมาชิกพรรคประชาธิปัตย์  และเตรียมแถลงชี้แจงเหตุผลการลาออกจากพรรคประชาธิปัตย์ในวันเสาร์ที่ 23 พฤศจิกายน พ.ศ. 2562  ปชป.กระเพื่อมอีกแล้ว! ช็อก'วรงค์'ยื่นหนังสือลาออกจากสมาชิกพรรค  โดยในวันเดียวกัน เขาได้สมัครเป็นสมาชิกพรรครวมพลังประชาชาติไทย (รปช.) แบบตลอดชีพ  ‘หมอวรงค์’ ย้ายซบเป็นสมาชิกพรรครวมพลังประชาชาติไทย  ต่อมาเขาได้จัดตั้งพรรคไทยภักดีประเทศไทย และทำหน้าที่หัวหน้าพรรค

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งระบบบัญชีรายชื่อลำดับที่ 1 พรรคไทยภักดี แต่ไม่ได้รับเลือกตั้ง

วันที่ 5 สิงหาคม 2566 มีการเลือกตั้งคณะกรรมการบริหารพรรคชุดใหม่ นพ.วรงค์ ดำรงตำแหน่งประธานพรรคไทยภักดี

ในบทบาทประธานพรรคไทยภักดี นพ.วรงค์ร่วมเคลื่อนไหวกับภาคประชาชน ทำหน้าที่ฝ่ายค้านนอกสภา ติดตามตรวจสอบหลายประเด็นสำคัญ อาทิ การบังคับโทษทักษิณ ชินวัตร การล่ารายชื่อยกเลิก MOU44 การล่ารายชื่อคัดค้าน นโยบายเอ็นเตอร์เทนเมนท์คอมเพล็กซ์ + กาสิโน การเสนอยกเลิก MOU43

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔, เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๓๑, ๑๘ ธันวาคม ๒๕๕๑

 อ้างอิง 

 แหล่งข้อมูลอื่น 


หมวดหมู่:บุคคลจากอำเภอเมืองสุโขทัย
หมวดหมู่:ชาวไทยเชื้อสายจีน
หมวดหมู่:แพทย์ชาวไทย
หมวดหมู่:นักการเมืองจากจังหวัดสุโขทัย
หมวดหมู่:นักเคลื่อนไหวชาวไทย
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคไทยรักไทย
หมวดหมู่:นักการเมืองพรรคประชาธิปัตย์
หมวดหมู่:พรรครวมพลัง
หมวดหมู่:พรรคไทยภักดี
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:บุคคลจากคณะแพทยศาสตร์ มหาวิทยาลัยเชียงใหม่
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:นายกองค์การนักศึกษาในประเทศไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.